title: 2013/786/EÚ: Rozhodnutie Rady zo 16. decembra 2013 o podpise v mene Európskej únie a predbežnom vykonávaní Protokolu medzi Európskou úniou a Komorským zväzom, ktorým sa stanovujú rybolovné možnosti a finančný príspevok podľa platnej dohody o partnerstve v sektore rybolovu medzi týmito dvoma stranami

text:
                  21.12.2013

                  SK

                  Úradný vestník Európskej únie

                  L 349/4

         ROZHODNUTIE RADY
         zo 16. decembra 2013
         o podpise v mene Európskej únie a predbežnom vykonávaní Protokolu medzi Európskou úniou a Komorským zväzom, ktorým sa stanovujú rybolovné možnosti a finančný príspevok podľa platnej dohody o partnerstve v sektore rybolovu medzi týmito dvoma stranami
         (2013/786/EÚ)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 5,
         so zreteľom na návrh Európskej komisie,
         keďže:

                     (1)

                     Rada schválila 5. októbra 2006 Dohodu o partnerstve v sektore rybolovu medzi Európskym spoločenstvom a Komorským zväzom (ďalej len „dohoda o partnerstve“) prijatím nariadenia (ES) č. 1563/2006 (1).

                     (2)

                     Platnosť súčasného protokolu k dohode o partnerstve (2) sa skončí 30. decembra 2013.

                     (3)

                     Rada poverila Komisiu, aby rokovala o novom protokole, ktorým sa udeľujú plavidlám Európskej únie rybolovné možnosti v komorských vodách. Na záver týchto rokovaní bol nový protokol 5. júla 2013 parafovaný.

                     (4)

                     S cieľom zabezpečiť pokračovanie rybolovných činností plavidlami Európskej únie by sa nový protokol mal vykonávať predbežne počnúc 1. januárom 2014 až do skončenia postupov na jeho uzavretie.

                     (5)

                     Nový protokol by sa mal podpísať,

               PRIJALA TOTO ROZHODNUTIE:

            Článok 1
            Týmto sa v mene Európskej únie schvaľuje podpis Protokolu medzi Európskou úniou a Komorským zväzom, ktorým sa stanovujú rybolovné možnosti a finančný príspevok podľa platnej dohody o partnerstve v sektore rybolovu medzi týmito dvoma stranami (ďalej len „protokol“) s výhradou uzavretia uvedeného protokolu.
            Text protokolu je pripojený k tomuto rozhodnutiu.

            Článok 2
            Týmto sa predseda Rady poveruje určiť osobu(-y) oprávenú(-é) podpísať protokol v mene Európskej únie.

            Článok 3
            Protokol sa predbežne vykonáva od 1. januára 2014 do skončenia postupov na jeho uzavretie.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 16. decembra 2013

                  Za Radu

                  predseda

               V. JUKNA

            (1)  Nariadenie Rady (ES) č. 1563/2006 z 5. októbra 2006 o uzavretí Dohody o partnerstve v sektore rybolovu medzi Európskym spoločenstvom a Komorským zväzom (Ú. v. EÚ L 290, 20.10.2006, s. 6).

            (2)  Protokol, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Komorským zväzom (Ú. v. EÚ L 335, 18.12.2010, s. 3).


title: 2014/345/EÚ: Rozhodnutie Komisie zo 6. júna 2014 , ktorým sa mení rozhodnutie 2012/481/EÚ, ktorým sa ustanovujú ekologické kritériá na udeľovanie environmentálnej značky EÚ pre potlačený papier [oznámené pod číslom C(2014) 3590]  Text s významom pre EHP

text:
               11.6.2014

               SK

               Úradný vestník Európskej únie

               L 170/64

         ROZHODNUTIE KOMISIE
   zo 6. júna 2014,
   ktorým sa mení rozhodnutie 2012/481/EÚ, ktorým sa ustanovujú ekologické kritériá na udeľovanie environmentálnej značky EÚ pre potlačený papier

         [oznámené pod číslom C(2014) 3590]

   (Text s významom pre EHP)

      (2014/345/EÚ)

   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2,
   po porade s Výborom Európskej únie pre environmentálne označovanie,
   keďže:

               (1)

               Rozhodnutím Komisie 2012/481/EÚ (2) sa z rozsahu pôsobnosti vylučujú lepenkové substráty nad 400 g/m2, keďže týmto rozhodnutím sa vyžaduje, aby boli produkty z potlačeného papiera tlačené iba na papieri označenom environmentálnou značkou EÚ, ako sa stanovuje v rozhodnutí Komisie 2011/333/EÚ (3) alebo v rozhodnutí Komisie 2012/448/EÚ (4). Avšak niektoré kategórie produktov, ako napríklad notesy, zápisníky, zošity, špirálové poznámkové bloky a kalendáre s väzbou, zahrnuté do rozsahu pôsobnosti rozhodnutia 2012/481/EÚ, zahŕňajú využívanie lepenkových substrátov, ktoré presahujú 400 g/m2. Preto uplatňovanie kritérií pre určité výrobky nebolo možné.

               (2)

               Rozsah pôsobnosti rozhodnutia Komisie 2014/256/EÚ (5) zahŕňa kancelárske papierové výrobky, ktoré obsahujú aspoň 70 % hmotnostných papiera, kartónu, lepenky alebo papierových substrátov, a ustanovuje požiadavky na lepenkové substráty s gramážou viac ako 400 g/m2.

               (3)

               Opatrenia stanovené v tomto rozhodnutí sú v súlade so stanoviskom výboru zriadeného podľa článku 16 nariadenia (ES) č. 66/2010.

               (4)

               Rozhodnutie 2012/481/EÚ by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2012/481/EÚ sa mení takto:

               1.

               V článku 1 sa odsek 1 nahrádza takto:
               „1.   Skupina produktov 'potlačený papier' zahŕňa akýkoľvek produkt z potlačeného papiera, ktorý obsahuje aspoň 90 % hmotnostných papiera, kartónu, lepenky alebo papierových substrátov; okrem kníh, katalógov, brožúr alebo tlačív, v ktorých podiel papiera, kartónu, lepenky alebo papierových substrátov tvorí aspoň 80 % hmotnostných. Vložky, prebaly a akýkoľvek potlačený papier, ktorý je súčasťou konečného produktu z potlačeného papiera, sa považujú za súčasť daného produktu z potlačeného papiera.“

               2.

               V článku 1 ods. 3 sa písmeno c) nahrádza takto:

                           „c)

                           zakladače, obálky, krúžkové rozraďovače a kancelárske papierové výrobky.“

               3.

               V článku 2 sa bod 1 nahrádza takto:

                           „1.

                           ‚Knihy‘ znamenajú produkty z potlačeného papiera so šitou a/alebo lepenou väzbou s tvrdým alebo mäkkým prebalom, ako napríklad učebnice, diela umeleckého alebo iného zamerania, správy, príručky a knihy v mäkkej väzbe. 'Knihy' nezahŕňajú periodiká, brožúry, časopisy, pravidelne vydávané katalógy ani výročné správy.“

               4.

               V článku 2 sa bod 9 nahrádza takto:

                           „9.

                           ‚Produkt z potlačeného papiera‘ znamená výsledný produkt spracovania tlačiarskeho materiálu. Spracovanie spočíva v tlači na papier. Spracovanie môže okrem tlače zahŕňať konečnú úpravu, napríklad skladanie, razenie, rezanie alebo zostavovanie pomocou lepidla, väzby, šitej väzby. K produktom z potlačeného papiera patria noviny, reklamné materiály a spravodajské letáky, periodiká, katalógy, knihy, letáky, brožúry, plagáty, vizitky a štítky.“

               5.

               Kritérium 3 prílohy k rozhodnutiu 2012/481/EÚ sa mení takto:

                  „Kritérium 3 – Recyklovateľnosť

               Produkty z potlačeného papiera musia byť recyklovateľné. Z potlačeného papiera sa dá odstrániť farba a nepapierové súčasti produktov z potlačeného papiera sú ľahko odstrániteľné tak, aby sa zabezpečilo, že tieto súčasti nezabránia recyklácii.

                           a)

                           Prostriedky na dosiahnutie pevnosti za mokra sa môžu používať, iba ak je možné preukázať recyklovateľnosť konečného produktu.

                           b)

                           Lepidlá sa môžu používať, len ak sa dá preukázať, že sa dajú odstrániť.

                           c)

                           Laky na povrchovú úpravu a laminovanie vrátane polyetylénu a/alebo polyetylén/polypropylénu sa môžu používať len na prebaly kníh, časopisy a katalógy.

                           d)

                           Je nutné preukázať odstrániteľnosť tlačových farieb.

                  Posudzovanie a overovanie: Žiadateľ poskytne výsledky skúšok týkajúcich sa recyklovateľnosti prostriedkov na dosiahnutie pevnosti za mokra a odstrániteľnosti lepidiel. Referenčnými skúšobnými metódami sú metóda PTS PTS-RH 021/97 (pre prostriedky na dosiahnutie pevnosti za mokra), metóda INGEDE 12 (odstrániteľnosť nerozpustných lepidiel) alebo rovnocenné skúšobné metódy. Odstrániteľnosť farieb sa preukazuje pomocou ‚Deinking Scorecard‘ (6) Európskej rady pre zberný papier (European Recovered Paper Council) alebo rovnocenných skúšobných metód. Skúšanie sa vykoná na troch druhoch papiera: nenatieranom, natieranom a povrchovo-glejenom papieri. Ak sa istý druh tlačovej farby predáva len pre jeden alebo dva určité druhy papiera, stačí preskúšať len daný(-é) druh(-y) papiera. Žiadateľ predloží vyhlásenie, že produkty z natieraného a laminovaného potlačeného papiera sú v súlade s bodom 3 písm. c). Keď je časť produktu z potlačeného papiera ľahko odstrániteľná (napríklad plastový obal), skúška recyklovateľnosti sa môže vykonať bez tejto súčasti. Ľahká odstrániteľnosť nepapierových súčastí sa preukáže prostredníctvom vyhlásenia spoločnosti prevádzkujúcej zber papiera, recyklačnej spoločnosti alebo obdobnej organizácie. Môžu sa použiť aj skúšobné metódy, ktoré podľa príslušnej a nezávislej tretej strany vykazujú rovnocenné výsledky.

                  (6)  Assessment of Print Product Recyclability — Deinkability Score — User's Manual (Posúdenie recyklovateľnosti tlačiarskych produktov – Tabuľka odstrániteľnosti farieb – Príručka používateľa), www.paperrecovery.org, pod ‚Publications‘.“"

         Článok 2
   Toto rozhodnutie je určené členským štátom.

      V Bruseli 6. júna 2014

            Za Komisiu

         Janez POTOČNIK

            člen Komisie

      (1)  Ú. v. EÚ L 27, 30.1.2010, s. 1.

      (2)  Rozhodnutie Komisie 2012/481/EÚ zo 16. augusta 2012, ktorým sa ustanovujú ekologické kritériá na udeľovanie environmentálnej značky EÚ pre potlačený papier (Ú. v. EÚ L 223, 21.8.2012, s. 55).

      (3)  Rozhodnutie Komisie 2011/333/EÚ zo 7. júna 2011 o ustanovení ekologických kritérií na udeľovanie environmentálnej značky EÚ na kopírovací a grafický papier (Ú. v. EÚ L 149, 8.6.2011, s. 12).

      (4)  Rozhodnutie Komisie 2012/448/EÚ z 12. júla 2012, ktorým sa ustanovujú ekologické kritériá na udeľovanie environmentálnej značky EÚ pre novinový papier (Ú. v. EÚ L 202, 28.7.2012, s. 26).

      (5)  Rozhodnutie Komisie 2014/256/EÚ z 2. mája 2014, ktorým sa ustanovujú ekologické kritériá na udeľovanie environmentálnej značky EÚ pre potlačený papier (Ú. v. EÚ L 135, 8.5.2014, s. 24).


title: Rozhodnutie Rady z 26. júna 2001 o prístúpení Európskeho spoločenstva k predpisu Európskej hospodárskej komisie Organizácie Spojených národov č. 105 o schválení vozidiel určených na prepravu nebezpečného tovaru z hľadiska ich špecifických konštrukčných charakteristík

text:
Dôležité právne oznámenie

|

32001D0505

Úradný vestník L 183 , 06/07/2001 S. 0033 - 0033

		Rozhodnutie Radyz 26. júna 2001o prístúpení Európskeho spoločenstva k predpisu Európskej hospodárskej komisie Organizácie Spojených národov č. 105 o schválení vozidiel určených na prepravu nebezpečného tovaru z hľadiska ich špecifických konštrukčných charakteristík(2001/505/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na rozhodnutie Rady 97/836/ES z 27. novembra 1997 o prístúpení Európskeho spoločenstva k Dohode Európskej hospodárskej komisie Organizácie Spojených národov týkajúcej sa prijatia jednotných technických predpisov na kolesové vozidlá, vybavenie a častí, ktoré sa môžu montovať a/alebo používať na kolesových vozidlách a podmienok vzájomného uznávania schválení udelených na základe týchto predpisov ("revidovaná dohoda z roku 1958") [1] a najmä na jeho článok 3 ods. 3 a druhú zarážku článku 4 ods. 2,so zreteľom na návrh Komisie [2],so zreteľom na stanovisko Európskeho parlamentu [3],keďže:(1) štandardizované požiadavky predpisu Európskej hospodárskej komisie Organizácie Spojených národov č. 105 o schválení vozidiel určených na prepravu nebezpečného tovaru z hľadiska ich špecifických konštrukčných charakteristík sú určené na odstránenie technických prekážok obchodu s motorovými vozidlami medzi zmluvnými stranami, pokiaľ ide o špecifické konštrukčné charakteristiky vozidiel určených na prepravu nebezpečného tovaru a zaručujú vysokú úroveň bezpečnosti a ochrany životného prostredia;(2) predpis č. 105 bol oznámený zmluvným stranám a nadobudol účinnosť pre všetky zmluvné strany, ktoré neoznámili svoj nesúhlas k dátumu alebo k dátumom v ňom stanoveným, ako predpis pripojený k revidovanej dohode z roku 1958;(3) predpis č. 105 by sa mal začleniť do schvaľovacieho systému pre motorové vozidlá a mal by takto doplniť v súčasnosti platné právne predpisy spoločenstva,ROZHODLA TAKTO:Jediný článokEurópske spoločenstvo pristupuje k predpisu Európskej hospodárskej komisie Organizácie Spojených národov č. 105 o schválení vozidiel určených na prepravu nebezpečného tovaru z hľadiska ich špecifických konštrukčných charakteristík.Text predpisu je priložený k tomuto rozhodnutiu [4].V Luxemburgu 26. júna 2001Za RadupredsedaT. Östros[1] Ú. v. ES L 346, 17. 12. 1997, s. 78.[2] Ú. v. ES C 274 E, 26. 9. 2000, s. 76.[3] Stanovisko z 15. mája 2001 (ešte nezverejnené v úradnom vestníku).[4] Tento predpis sa uverejní v budúcom úradnom vestníku.--------------------------------------------------


title: 2007/620/ES,Euratom: Rozhodnutie Rady z  26. septembra 2007 , ktorým sa vymenúva lotyšský člen Európskeho hospodárskeho a sociálneho výboru

text:
               28.9.2007

               SK

               Úradný vestník Európskej únie

               L 253/37

      ROZHODNUTIE RADY

   z 26. septembra 2007,
   ktorým sa vymenúva lotyšský člen Európskeho hospodárskeho a sociálneho výboru
   (2007/620/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie Rady 2006/524/ES, Euratom z 11. júla 2006, ktorým sa vymenúvajú českí, nemeckí, estónski, španielski, francúzski, talianski, lotyšskí, litovskí, luxemburskí, maďarskí, maltskí, rakúski, slovinskí a slovenskí členovia Európskeho hospodárskeho a sociálneho výboru na obdobie od 21. septembra 2006 do 20. septembra 2010 (1),
   so zreteľom na kandidáta, ktorého navrhla lotyšská vláda,
   po získaní stanoviska Komisie,
   keďže sa v dôsledku odstúpenia pána Andrisa BĒRZIŅŠA uvoľnilo jedno miesto lotyšského člena výboru,
   ROZHODLA TAKTO:
   Článok 1
   Pán Gundars STRAUTMANIS sa vymenúva za člena Európskeho hospodárskeho a sociálneho výboru ako náhrada za pána Andrisa BĒRZIŅŠA na zvyšný čas jeho funkčného obdobia, ktoré trvá do 20. septembra 2010.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 26. septembra 2007

            Za Radu

            predseda

         J. SILVA

      (1)  Ú. v. EÚ L 207, 28.7.2006, s. 30.


title: 2011/167/EÚ: Rozhodnutie Rady z  10. marca 2011 , ktorým sa povoľuje posilnená spolupráca na účely vytvorenia jednotnej patentovej ochrany

text:
               22.3.2011

               SK

               Úradný vestník Európskej únie

               L 76/53

         ROZHODNUTIE RADY
   z 10. marca 2011,
   ktorým sa povoľuje posilnená spolupráca na účely vytvorenia jednotnej patentovej ochrany
   (2011/167/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 329 ods. 1,
   so zreteľom na žiadosti Belgického kráľovstva, Bulharskej republiky, Českej republiky, Dánskeho kráľovstva, Spolkovej republiky Nemecko, Estónskej republiky, Írska, Helénskej republiky, Francúzskej republiky, Cyperskej republiky, Lotyšskej republiky, Litovskej republiky, Luxemburského veľkovojvodstva, Maďarskej republiky, Malty, Holandského kráľovstva, Rakúskej republiky, Poľskej republiky, Portugalskej republiky, Rumunska, Slovinskej republiky, Slovenskej republiky, Fínskej republiky, Švédskeho kráľovstva a Spojeného kráľovstva Veľkej Británie a Severného Írska,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               V súlade s článkom 3 ods. 3 Zmluvy o Európskej únii (ZEÚ) Únia vytvára vnútorný trh, usiluje sa o trvalo udržateľný rozvoj Európy založený na vyváženom hospodárskom raste a podporuje vedecký a technický pokrok. Vytvorenie právnych podmienok, ktoré umožnia podnikom prispôsobiť svoje činnosti vo výrobe a distribúcii výrobkov cez hranice štátov a poskytnú spoločnostiam väčší výber a viac príležitostí, prispieva k dosiahnutiu tohto cieľa. Jednotný patent, ktorý zabezpečuje rovnaké účinky v celej Únii, by mal byť medzi tými právnymi nástrojmi, ktoré majú podniky k dispozícii.

               (2)

               Podľa článku 118 Zmluvy o fungovaní Európskej únie (ZFEÚ) a v rámci vytvárania a fungovania vnútorného trhu by opatrenia mali zahŕňať aj vytvorenie jednotnej patentovej ochrany v celej Únii a zavedenie centralizovaných úprav povoľovania, koordinácie a dohľadu na úrovni Únie.

               (3)

               Dňa 5. júla 2000 Komisia prijala návrh nariadenia Rady o patente Spoločenstva na vytvorenie jednotného patentu, ktorým sa by zabezpečila jednotná patentová ochrana v celej Únii. Dňa 30. júna 2010 Komisia prijala návrh nariadenia Rady o režime prekladov pre patenty Európskej únie (ďalej len „navrhované nariadenie o režime prekladov“), ktorým sa ustanovuje režim prekladov uplatniteľný na patenty Európskej únie.

               (4)

               Na zasadnutí Rady 10. novembra 2010 bolo zaznamenané, že neexistuje jednomyseľnosť na pokračovanie rokovaní o navrhovanom nariadení o režime prekladov. Dňa 10. decembra 2010 sa potvrdilo, že existujú neprekonateľné ťažkosti znemožňujúce v súčasnosti i blízkej budúcnosti jednomyseľnosť. Keďže dohoda o navrhovanom nariadení o režime prekladov je potrebná pre konečnú dohodu o jednotnej patentovej ochrane v Únii, konštatuje sa, že cieľ vytvoriť jednotnú patentovú ochranu v Únii nebolo možné dosiahnuť v primeranom čase uplatnením príslušných ustanovení zmlúv.

               (5)

               Za týchto okolností dvanásť členských štátov, konkrétne Dánsko, Nemecko, Estónsko, Francúzsko, Litva, Luxembursko, Holandsko, Poľsko, Slovinsko, Fínsko, Švédsko a Spojené kráľovstvo, poslalo Komisii listami zo 7., 8. a 13. decembra 2010 žiadosti o nadviazanie vzájomnej posilnenej spolupráce v oblasti vytvorenia jednotnej patentovej ochrany na základe existujúcich návrhov podporovaných týmito členskými štátmi počas rokovaní a o to, aby Komisia na tento účel predložila návrh Rade. Tieto žiadosti boli potvrdené na zasadnutí Rady 10. decembra 2010. Medzičasom poslalo Komisii listy so žiadosťou o účasť na uvedenej posilnenej spolupráci ďalších trinásť členských štátov, konkrétne Belgicko, Bulharsko, Česká republika, Írsko, Grécko, Cyprus, Lotyšsko, Maďarsko, Malta, Rakúsko, Portugalsko, Rumunsko a Slovensko. O posilnenú spoluprácu požiadalo spolu dvadsaťpäť členských štátov.

               (6)

               Posilnená spolupráca by mala poskytnúť potrebný právny rámec na vytvorenie jednotnej patentovej ochrany v zúčastnených členských štátoch a mala by umožniť podnikom v celej Únii zvýšiť ich konkurencieschopnosť tým, že budú môcť využiť jednotnú patentovú ochranu v zúčastnených členských štátoch a zároveň prispievať k vedeckému a technickému pokroku.

               (7)

               Posilnená spolupráca by sa mala zamerať na vytvorenie jednotného patentu, ktorý poskytne jednotnú ochranu na celom území zúčastnených členských štátov a ktorý by pre všetky tieto členské štáty udeľoval Európsky patentový úrad (EPÚ). Uplatniteľný režim prekladov by ako nevyhnutná súčasť jednotného patentu mal byť jednoduchý a nákladovo efektívny a mal by zodpovedať režimu, ktorý bol ustanovený v návrhu nariadenia Rady o režime prekladov pre patenty Európskej únie, ktorý predložila Komisia 30. júna 2010, spolu s prvkami kompromisu, ktorý navrhlo predsedníctvo v novembri 2010 a ktorý získal v Rade širokú podporu. Režim prekladov by zachoval možnosť predloženia prihlášok patentov na EPÚ v akomkoľvek jazyku Únie a zaručil by náhradu nákladov spojených s prekladom prihlášok predložených v iných jazykoch ako v úradnom jazyku EPÚ. Patent s jednotným účinkom by sa mal udeliť len v jednom z úradných jazykov EPÚ tak, ako sa ustanovuje v Dohovore o udeľovaní európskych patentov (Európsky patentový dohovor). Nevyžadovali by sa žiadne ďalšie preklady, pričom týmto nie sú dotknuté prechodné režimy, ktoré by boli primerané a ktoré by si dočasne vyžadovali ďalšie právne nezáväzné preklady len na informatívne účely. V každom prípade by sa prechodné režimy skončili, keď budú k dispozícii vysokokvalitné strojové preklady s výhradou objektívneho vyhodnotenia ich kvality. V prípade sporu by sa na majiteľa patentu mali vzťahovať záväzné povinnosti prekladu.

               (8)

               Podmienky ustanovené v článku 20 ZEÚ a v článkoch 326 a 329 ZFEÚ sú splnené.

               (9)

               Oblasť, v ktorej by sa uskutočňovala posilnená spolupráca, ustanovenie opatrení na vytvorenie jednotného patentu poskytujúceho ochranu v celej Únii a zavedenie centralizovaných úprav povoľovania, koordinácie a dohľadu na úrovni Únie, je uvedená v článku 118 ZFEÚ ako jedna z oblastí, na ktorú sa vzťahujú zmluvy.

               (10)

               Na zasadnutí Rady 10. novembra 2010 bolo zaznamenané a 10. decembra 2010 potvrdené, že cieľ vytvoriť jednotnú patentovú ochranu v rámci Únie nemôže Únia ako celok dosiahnuť v primeranom čase, a tak spĺňa požiadavky ustanovené v článku 20 ods. 2 ZEÚ na to, aby sa posilnená spolupráca prijala len ako posledná možnosť.

               (11)

               Posilnená spolupráca na účely vytvorenia jednotnej patentovej ochrany sa zameriava na podporu vedeckého a technického pokroku a fungovanie vnútorného trhu. Vytvorenie jednotnej patentovej ochrany pre skupinu členských štátov by zlepšilo úroveň patentovej ochrany poskytnutím možnosti získať rovnakú patentovú ochranu na celom území zúčastnených členských štátov a odstránilo by náklady a zložitosť pre tieto územia. Takto podporuje dosiahnutie cieľov Únie, chráni jej záujmy a posilňuje jej integračný proces v súlade s článkom 20 ods. 1 ZEÚ.

               (12)

               Vytvorenie jednotnej patentovej ochrany nie je zahrnuté do zoznamu výlučných právomocí Únie ustanovených v článku 3 ods. 1 ZFEÚ. Právnym základom na vytvorenie európskych právnych titulov je článok 118 ZFEÚ, ktorý je zahrnutý do kapitoly 3 (Aproximácia práva) hlavy VII (Spoločné pravidlá pre hospodársku súťaž, zdaňovanie a aproximáciu práva) a konkrétne sa odvoláva na vytvorenie a fungovanie vnútorného trhu, čo je jednou zo spoločných právomocí Únie podľa článku 4 ZFEÚ. Vytvorenie jednotnej patentovej ochrany vrátane príslušného režimu prekladov preto patrí do rámca iných ako výhradných právomocí Únie.

               (13)

               Posilnená spolupráca na účely vytvorenia jednotnej patentovej ochrany je v súlade so zmluvami a právom Únie a neoslabuje vnútorný trh ani hospodársku, sociálnu alebo územnú súdržnosť. Nepredstavuje prekážku alebo diskrimináciu v obchode medzi členskými štátmi a nenarúša hospodársku súťaž medzi nimi.

               (14)

               Posilnená spolupráca na účely vytvorenia jednotnej patentovej ochrany rešpektuje právomoci, práva a povinnosti nezúčastnených členských štátov. Možnosť získať jednotnú patentovú ochranu na územiach zúčastnených členských štátov nemá vplyv na dostupnosť alebo podmienky patentovej ochrany na územiach nezúčastnených členských štátov. Okrem toho podniky z nezúčastnených členských štátov by mali mať možnosť získať jednotnú patentovú ochranu na území zúčastnených členských štátov za rovnakých podmienok ako podniky zo zúčastnených členských štátov. Existujúce pravidlá nezúčastnených členských štátov, ktoré určujú podmienky na získanie patentovej ochrany na ich území, zostávajú nedotknuté.

               (15)

               Posilnená spolupráca najmä na účely vytvorenia jednotnej patentovej ochrany by bola v súlade s právom Únie týkajúcim sa patentov, keďže posilnená spolupráca by rešpektovala už predtým existujúce acquis.

               (16)

               Posilnená spolupráca na účely vytvorenia jednotnej patentovej ochrany je vždy otvorená všetkým členským štátom ochotným dodržiavať akty už prijaté v tomto rámci v súlade s článkom 328 ZFEÚ, ak budú dodržané všetky podmienky účasti ustanovené v tomto rozhodnutí,

         PRIJALA TOTO ROZHODNUTIE:
   Článok 1
   Belgickému kráľovstvu, Bulharskej republike, Českej republike, Dánskemu kráľovstvo, Spolkovej republike Nemecko, Estónskej republike, Írsku, Helénskej republike, Francúzskej republike, Cyperskej republike, Lotyšskej republike, Litovskej republike, Luxemburskému veľkovojvodstvu, Maďarskej republike, Malte, Holandskému kráľovstvu, Rakúskej republike, Poľskej republike, Portugalskej republike, Rumunsku, Slovinskej republike, Slovenskej republike, Fínskej republike, Švédskemu kráľovstvu a Spojenému kráľovstvu Veľkej Británie a Severného Írska sa týmto povoľuje nadviazať vzájomnú posilnenú spoluprácu na účely vytvorenia jednotnej patentovej ochrany uplatnením príslušných ustanovení zmlúv.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 10. marca 2011

            Za Radu

            predseda

         CSÉFALVAY Z.


title: 2011/726/: Rozhodnutie Európskeho parlamentu a Rady z  25. októbra 2011 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/026 PT/Rohde, Portugalsko)

text:
               8.11.2011

               SK

               Úradný vestník Európskej únie

               L 289/32

         ROZHODNUTIE EURÓPSKEHO PARLAMENTU A RADY
   z 25. októbra 2011
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/026 PT/Rohde, Portugalsko)
   (2011/726/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (ďalej len „EGF“) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 s cieľom zahrnúť podporu pre pracovníkov prepustených priamo v dôsledku celosvetovej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (4)

               Portugalsko podalo 26. novembra 2010 žiadosť o mobilizáciu EGF v súvislosti s prepúšťaním v spoločnosti Rohde a do 19. mája 2011 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 1 449 500 EUR.

               (5)

               EGF by sa preto mal mobilizovať s cieľom poskytnúť finančný príspevok v súvislosti so žiadosťou Portugalska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2011 sa mobilizuje Európsky fond na prispôsobenie sa globalizácii s cieľom poskytnúť sumu 1 449 500 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 25. októbra 2011

            Za Európsky parlament

            predseda

         J. BUZEK

            Za Radu

            predseda

         M. DOWGIELEWICZ

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.